



**Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistriţa-Năsăud** |

**DECIZIA ETAPEI DE ÎNCADRARE**

**25.05.2017 - proiect**

Ca urmare a solicitării de emitere a acordului de mediu adresată de SC AQUABIS SA**,** cu sediul înmunicipiul Bistrița, str. Parcului, nr. 1, înregistrată la Agenţia pentru Protecţia Mediului Bistriţa-Năsăud sub nr. 3.966/06.04.2017, completată la nr. 5.777/19.05.2017, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

Agenţia pentru Protecţia Mediului Bistriţa-Năsăud decide, ca urmare a consultărilor desfăşurate în cadrul şedinţei Comisiei de Analiză Tehnică din data de 24.05.2017, că proiectul: *Reabilitare conductă aducțiune Rebrișoara-Năsăud și reabilitare sistem de alimentare apă oraș Năsăud,* propus a fi amplasat în localitățile Năsăud și Rebrișoara, județul Bistrița-Năsăud, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

**I.** Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

*a) proiectul intră sub incidenţa HG nr. 445/2009 privind evaluarea impactului anumitor proiecte publice şi private asupra mediului, fiind încadrat în Anexa 2, la punctul 13, lit. a - orice modificări sau extinderi, altele decât cele prevăzute la pct. 22 din anexa 1, ale proiectelor prevăzute in anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;*

*b) lucrările propuse fac din proiectul: „Extinderea și modernizarea infrastructurii de apă și apă uzată în județul Bistrița-Năsăud, în orașul Năsăud și localitățile Salva și Rebrișoara", proiect derulat de către operatorul regional de apă-canal SC AQUABIS SA în cadrul programului POS Mediu - Axa Prioritară 1;*

*- proiectul a început în anul 2013, dar a fost reziliat în anul 2015, iar unele lucrări nu au mai fost realizate;*

*- pentru proiectul iniţial Agenţia pentru Protecţia Mediului Bistriţa-Năsăud a emis Acordul de mediu nr. 9/11.08.2009;*

*- prezentul proiect reprezintă o continuare a lucrărilor începute în anul 2013 şi acesta prevede:*

*Obiect 1 - Reabilitare conductă de aducţiune Rebrişoara-Năsăud, care cuprinde:*

*- conducta de aducțiune de la staţia de tratare Rebra până la staţia de pompare apă potabilă din apropierea stadionului „Progresul” din oraşul Năsăud, se va realiza din polietilenă şi va avea o lungime totală de 5.667 m;*

*- aducțiunea va fi echipată cu 20 camine de vane de sectorizare şi închidere;*

*- aducțiunea se va poza paralel cu drumul județean DJ172 B, până la intrarea în Rebrişoara, de unde va urmări traseul drumului naţional DN 17D până la intersecţia cu strada Vasile Naşcu, unde va trece pe lângă Judecătoria şi Parchetul Năsăud până la amplasamentul stabilit pentru staţia de pompare. Traseul conductei urmărește trama stradală, fiind paralel cu aceasta. Pozarea conductei se va face în spaţiul verde, acostamente şi trotuare;*

*- pe traseul conductei de aductiune se vor executa 4 subtraversari de drum national DN17C si DN17D, 1 subtraversare DN17D, 3 subtraversări DN17C, 1 subtraversare de cale ferată, 1 subtraversare de pârâu, 4 supratraversări de pârâuri, 1 supratraversare a râului Gersa;*

*Obiect 2 - Construcţie staţie de pompare apă potabilă alimentare rezervoare Năsăud, care cuprinde:*

*- grup pompare cu 4 pompe (3A+1R), rezervor tampon, debitmetru electromagnetic, cabină echipamente electrice modulară, cămin de vane, cămin de golire;*

*- împrejmuire cu lungimea de 92 m;*

*Obiect 3 - Conductă de refulare staţie de pompare apă potabilă Năsăud (de la stația de pompare la rezervoare), care cuprinde;*

*- proiectul prevede montarea unei conducte noi cu lungimea de 595 m, pe lângă cei 882 m de conductă care au fost executați prin proiectul anterior;*

*Obiect 4 - Reabilitare rezervoare de înmagazinare existente Năsăud (3 rezervoare: 1x1000 m3 și 2x300 m3), care cuprinde:*

*- s-au propus lucrări de reabilitare structurala, hidroizolație, termoizolație și înlocuirea confecțiilor metalice;*

*- instalatiile hidromecanice vor fi înlocuite în totalitate;*

*- montarea unei stații de clorinare cu hipoclorit de sodiu;*

*Obiect 5 - Reabilitare reţele de distribuţie în oraş Năsăud, care cuprinde:*

*- reţeaua de distribuţie a apei proiectată va avea o lungime de 4.771 m si va fi realizată din conducte de polietilenă de înaltă densitate;*

*- pozarea conductelor de distribuţie se va face subteran, pe terenuri aparţinând domeniului public, paralel cu trama stradală, pe cât posibil în spatiul verde, în acostamente şi trotuare şi doar unde nu se dispune de spatiu necesar, în carosabil;*

*- cămine de vane - 39 buc.;*

*- hidranţi de incendiu - 70 buc.;*

*- branşamente individuale - 325 buc.;*

*- subtraversări de drum naţional - 3 buc.;*

*- supratraversare curs de apă (pârâu) - 1 buc.;*

*c) proiectul are efect cumulativ cu alte proiecte de același fel din zonă, dar impactul cumulativ asupra mediului nu este semnificativ;*

*d) în etapa de realizare a investiţiei şi pentru funcţionarea activităţii nu se utilizează substanţe toxice şi periculoase;*

*d) proiectul este situat în afara ariilor naturale protejate, a zonelor de protecţie specială sau arie în care standardele de calitate ale mediului, stabilite de legislaţie, au fost depăşite;*

*e) deşeurile rezultate, atât în etapa de realizare a investiţiei cât şi în perioada de funcţionare a obiectivului, se vor colecta selectiv şi vor fi preluate de firme autorizate. Deşeurile menajere vor fi transportate şi depozitate prin relaţie contractuală cu operatorul de salubritate.*

*f) pământul rezultat din săpături va fi refolosit pentru umplerea șanțurilor conductelor de apă;*

*g) în etapa de realizare a investiţiei şi după punerea în funcţiune a obiectivului nu se utilizează substanţe toxice şi periculoase;*

*h) dintre resursele naturale se vor utiliza agregate naturale (nisip, pietriș), în etapa de realizare a investiției și apă în etapa de funcționare;*

*i) proiectul a parcurs etapa de evaluare iniţială, din analiza listei de control pentru etapa de încadrare, finalizată în şedinţa Comisiei de Analiză Tehnică, nu rezultă un impact semnificativ asupra mediului al proiectului propus;*

*j) anunţul solicitării de obținere a acordului de mediu a fost mediatizat prin: afişare la sediul SC AQUABIS SA, afișare la sediul Primăriei comunei Rebrișoara, afișare la sediul Primăriei Orașului Năsăud, afişare pe site-ul şi la sediul A.P.M. Bistriţa-Năsăud și publicare în presa locală.*

*Nu s-au înregistrat observaţii/contestaţii/comentarii din partea publicului interesat.*

**II.** Motivele care au stat la baza luării deciziei etapei de încadrare în procedura de evaluare adecvată sunt următoarele:

*- proiectul propus nu intră sub incidenţa art. 28 din Legea nr. 49/2011 pentru aprobarea, cu modificări, a O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice.*

Condiţii de realizare a proiectului:

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2. Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

*3. Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor terenul afectat de lucrări se va aduce la starea iniţială.*

*4. Mijloacele de transport şi utilajele folosite vor fi întreţinute corespunzător, pentru reducerea emisiilor de noxe în atmosferă şi prevenirea scurgerilor accidentale de carburanţi/lubrifianţi.*

*5.* *Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi).*

*6. La terminarea lucrărilor se vor dezafecta zona organizărilor de şantier, se vor îndepărta atât materialele rămase neutilizate cât şi deşeurile rezultate în timpul lucrărilor, iar suprafeţele de teren afectate de lucrările de execuţie vor fi aduse la starea iniţială.*

*7. Deşeurile de construcţie rezultate şi deşeurile menajere vor fi transportate şi depozitate prin relaţie contractuală cu operatorul de salubritate din zonă, iar deşeurile valorificabile se vor preda la societăţi specializate, autorizate pentru valorificarea lor.*

*8. Se interzice accesul de pe amplasament pe drumurile publice cu utilaje şi mijloace de transport necurăţate. Titularul activităţii are obligaţia asigurării cu instalaţiile necesare acestui scop - instalaţii de spălare şi sistem colector de ape uzate.*

*9. La execuția lucrărilor se vor respecta întocmai cele menționate în memoriul de prezentare (date, parametri), justificare a prezentei decizii.*

*10. La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistrița-Năsăud al Gărzii Naționale de Mediu pentru verificarea conformării cu actul de reglementare şi va solicita şi obţine revizuirea autorizaţiei de mediu.*

**Prezentul act de reglementare este valabil pe toată perioada punerii în aplicare a proiectului.**

**În cazul în care proiectul suferă modificări, titularul este obligat să notifice în scris *Agenţia pentru Protecţia Mediului Bistriţa-Năsăud* asupra acestor modificări, înainte de realizarea acestora.**

**Nerespectarea prevederilor prezentei decizii se sancționează conform prevederilor legale în vigoare.**

**Verificarea conformării cu prevederile prezentului act se face de către Garda Naţională de Mediu/Comisariatul judeţean Bistriţa-Năsăud şi Agenţia pentru Protecţia Mediului Bistriţa-Năsăud.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/5004, cu modificările şi completările ulterioare.

**Menţiuni despre procedura de contestare administrativă şi contencios administrativ.**

Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, prevăzute de HG 445/2009, cu respectarea prevederilor Legii contenciosului administrativ nr. 554/2004, cu modificările ulterioare.

Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, se atacă odată cu decizia etapei de încadrare.

Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condiţiile cerute de legislaţia în vigoare, considerându-se că acestea sunt vătămate într-un drept al lor sau într-un interes legitim.

Soluţionarea cererii se face potrivit dispoziţiilor Legii nr.554/2004, cu modificările ulterioare.

Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştinţa publicului a deciziei etapei de încadrare revocarea respectivei decizii.

Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

**Procedura administrativă prealabilă este gratuită**.

DIRECTOR EXECUTIV, ŞEF SERVICIU

AVIZE, ACORDURI, AUTORIZAŢII,

biolog-chimist Sever Ioan ROMAN

ing. Marinela Suciu

ÎNTOCMIT,

ing. Cornelia Vrăsmaș